ड्राइविंग टेस्ट में 25 में से 15 हुए उपस्थित, एक हुआ सफल
हिसार रोडवेज डिपो में अस्थायी तौर पर चालकों की भर्ती के लिए मंगलवार को 15 उम्मीदवार उपस्थित हुए और टेस्ट दिया, लेकिन इनमें से केवल एक उम्मीदवार ही पास हुआ। टेस्ट में 25 अभ्यर्थी गैर हाजिर थे, जिन्हें मंगलवार को अंतिम मौका दिया गया था। मंगलवार को केवल 15 प्रत्याशी ही टेस्ट देने पहुंचे। बुधवार से भिवानी डिपो के लिए चालकों का टेस्ट होगा। यहां यह उल्लेखनीय है कि पिछले 10 दिन से हिसार रोडवेज कार्यशाला परिसर में अस्थायी चालकों के लिए ड्राइविंग टेस्ट चल रहे हैं।
इनमें कुल 204 उम्मीदवारों ने आवेदन किया था। शैक्षणिक योग्यता 10वीं पास तथा 3 साल के हैवी ड्यूटी लाइसेंस की शर्त रखी गई थी। हिसार भिवानी दोनों डिपो के लिए टेस्ट हिसार में ही लिए जा रहे हैं। कार्यशाला परिसर में जीएम कार्यशाला रामकुमार यातायात प्रबंधक जितेंद्र यादव की देखरेख में रोडवेज बस से टेस्ट लिया जा रहा है। इसके बाद सफल आवेदकों का रोड टेस्ट होगा। 6-7 जनवरी को सफल आवेदकों के इंटरव्यू होंगे। हिसार डिपो में कुल 26 चालक लिए जाने हैं।
hin_Deva hin_Deva hin_Deva